
JUDEŢUL TIMIŞ

MUNICIPIUL TIMIŞOARA

COMPARTIMENTUL VOLUNTAR PENTRU SITUAŢII DE URGENŢĂ

NR. _____________________________________________________________
Bd. C.D. Loga nr.1, tel./fax: 0256/408439,  e-mail:cvsu@primariatm.ro, internet: www.primariatm.ro

PARTENERIAT DE COOPERARE
Nr. ______ din data de ___ . ___ .2021
1. PĂRŢILE

1.1. MUNICIPIUL TIMIŞOARA, cu sediul în Timişoara, B-dul Constantin Diaconovici Loga nr.1, Judeţul Timiş, cod poştal 300030, reprezentat prin domnul Dominic FRITZ – în calitate de Primar al Municipiului Timișoara, Cod Fiscal 14756536, Telefon/Fax: 0256/408300, pe de o parte 

şi 

1.2.   ASOCIAȚIA NON PROFIT PENTRU ATI “AUREL MOGOȘEANU ” TIMIȘOARA, persoană juridică de drept român, cu scop non-profit, cu sediul în Timișoara, Strada Salcâmilor nr. 17, Județul Timiș,  CIF 15675154, reprezentată prin domnul Dorel Săndesc - în calitate de Președinte, pe de altă parte,
În conformitate cu prevederile Hotărârii Consiliului Local al Municipiului Timișoara nr. _____/____.___.2021,  convenim să încheiem prezentul parteneriat de cooperare.
2. OBIECTUL  PARTENERIATULUI  DE COOPERARE

Cooperarea  în vederea organizării unor activități de vaccinare împotriva virusului Covid-19 sub logo-ul  ,,ÎMPREUNĂ PENTRU VIAȚĂ’’;
3.  OBIECTIVUL  PARTENERIATULUI DE COOPERARE ESTE  URMĂTORUL:
Propunerea unui parteneriat de durată între Municipiul Timișoara și Asociația Non Profit pentru ATI „Aurel Mogoșeanu” Timișoara în vederea desfășurării activității de vaccinare sub logo-ul  ,,ÎMPREUNĂ PENTRU VIAȚĂ’’, aratându-se astfel deschiderea  pentru susținerea activităților de voluntariat și implicarea lumii medicale în acțiuni de vaccinare, inclusiv vaccinarea angajaților din cadrul unor agenți  economici, vaccinări în comunități izolate (penitenciare, cămine de bătrâni, etc.), vaccinarea persoanelor  nedeplasabile, etc. 

4. DURATA PARTENERIATULUI 
Parteneriatul de cooperare se încheie pe perioada anului 2021, respectiv până la data de 31.12.2021.
5. OBLIGAȚIILE ASOCIAȚIEI NON PROFIT PENTRU ATI „AUREL MOGOȘEANU” TIMIȘOARA:
Asociația asigură prin voluntari proprii și sponsorizări:

-resursa umană necesară desfășurării acțiunii, reprezentată de voluntari (personal medical: medici, asistente medicale,  studenți de la UMF “Victor Babes” Timișoara, alt personal voluntar). Se estimează un necesar de peste 500  de voluntari;
- locația necesară realizării obiectivului, funcție de solicitări și contractele încheiate între asociație și proprietarii imobilelor.
-imprimante ;

- chiuvete mobile ;

-signaletica completă (bannere, ecusoane, indicatoare, etc) ;

-realizarea unui spot informativ despre eveniment.

- alte dotări materiale funcție de posibilitățile Asociației;

6.     OBLIGAȚIILE MUNICIPIULUI TIMIȘOARA :
- Municipiul Timișoara poate asigura locația necesară realizării obiectivului, funcție de solicitări, în spații proprietatea Municipiului Timișoara sau în spații puse la dispoziție de către proprietari pe bază de contract de comodat;
- asigurarea necesarului de materiale pentru dezinfecție și curățenie a locației stabilite;
- colectarea deșeurilor medicale, în condițiile prevăzute de actele normative;

- alte dotări materiale funcție de posibilitățile Municipiului Timișoara, stabilite de comun acord cu reprezentanții Asociației.
7. MODALITĂŢI DE ÎNCETARE A PARTENERIATULUI DE COOPERARE:

Prezentul parteneriat de cooperare  încetează:

a)   Prin acordul ambelor părţi, 

b)   Încălcarea în mod culpabil de către una dintre părţi a obligaţiilor asumate prin prezentul acord. 

8. CONFIDENŢIALITATE

În situația în care, în derularea prezentului parteneriat intervin informații confidențiale, părţile convin să păstreze confidențiale informaţiile primite şi sunt de acord să prevină orice utilizare sau divulgare neautorizată a unor astfel de informaţii.

9. CLAUZE SPECIALE 

9.1.  
Activităţile concrete din cadrul parteneriatului de coperare vor fi realizate pe baza consultării şi acordului reciproc al celor două părţi.

9.2.  
Activităţile propuse prin proiect vor fi realizate printr-o utilizare a resurselor materiale și financiare cu respectarea principiilor celor 3E: eficiență, eficacitate și economicitate.
9.3. 
Modificarea prezentului parteneriat se va face prin act adiţional încheiat între părţi. Partea care are iniţiativa modificării prezentului parteneriat va transmite celeilalte părţi, în scris, spre analiză, propunerile sale.

10. NOTIFICĂRI

10.1.  
Orice notificare/corespondenţă adresată de o parte celeilalte părţi este valabil comunicată dacă este predată sau transmisă la adresa menţionată în partea introductivă a prezentului parteneriat de cooperare.

10.2.  
În actualul context, marcat de criza sanitară generată de noul Coronavirus SARS-CoV2, corespondența curentă se va realiza cu precădere prin mijloace electronice, la adresele convenite de către părți. 
10.3.
Întâlnirile de lucru, exceptând cele legate de punerea în operă - montarea și operaționalizarea  fluxurilor de vaccinare, activități care presupun prezența pe teren, se vor realiza în forma întâlnirilor virtuale, utilizând aplicații sau platforme de colaborare/întâlniri online.
11. LITIGII

11.1.  
Părţile se vor strădui, de bună credinţă, să rezolve pe cale amiabilă eventualele litigii, controverse sau diferende apărute din sau în legătură cu acest parteneriat.

11.2. 
În cazul în care nu se ajunge la o soluţie pe cale amiabilă, litigiile, controversele sau diferendele se vor înainta spre soluţionare instanţelor judecătoreşti competente.
16. DISPOZIŢII FINALE
Prezentul parteneriat de cooperare constituie un document care stabilește cadrul de colaborare între părţi, în vederea realizării obiectivelor propuse, putând fi completat sau modificat prin înţelegerea părţilor.

Prezentul Acord de cooperare s-a încheiat şi semnat de ambele părţi, la Timişoara, astăzi ___.___.2021 în 2 (două) exemplare originale, câte unul pentru fiecare parte.

